|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT****ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE PETERANEC** |
| **OPĆINA PETERANEC** |
| **Početak savjetovanja****29. prosinca 2021.** | **Završetak savjetovanja****27. siječnja 2022.** |

**RAZLOG DONOŠENJA**

|  |
| --- |
| Odluka o načinu pružanja javne usluge sakupljanja komunalnog otpada na području Općine Peteranec donosi se temeljem članka 66. Zakon o gospodarenju otpadom („Narodne novine“ broj 84/21) i članka 31. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20. i 4/21).Zakon o gospodarenju otpadom objavljen je u „Narodnim novinama" br. 84/21, stupio je na snagu 31. srpnja 2021. godine, osim nekoliko odredbi koje stupaju kasnije. Danom stupanja na snagu Zakona o gospodarenju otpadom („Narodne novine" broj 84/21) (u daljnjem tekstu: Zakon) prestale su važiti odredbe Zakona o održivom gospodarenju otpadom („Narodne novine" broj 94/13., 73/17., 14/19 i 98/19). Odredbom članka 178. stavkom 1. Zakona propisano je da je predstavničko tijelo jedinice lokalne samouprave dužno donijeti Odluku o načinu pružanja javne usluge u roku od šest mjeseci od dana stupanja na snagu Zakona. Obzirom na to Općinsko vijeće Općine Peteranec dužno je donijeti novu Odluku o pružanju javne usluge na području Općine Peteranec do 31. siječnja 2022. godine. Stoga je izrađen nacrt Odluke koja sadrži odredbe propisane člankom 66. stavkom 1. Sastavni dio nacrta prijedloga Odluke su i Opći uvjeti ugovora o korištenju javne usluge sakupljanja komunalnog otpada na području Općine Peteranec, koji su sadržani u Dodatku I. ove Odluke. Temeljem odredbe članka 66. stavka 4. Zakona o Odluci je potrebno provesti prethodno savjetovanje s zainteresiranom javnošću u trajanju od najmanje 30 dana, koje će se provesti na web stranici Općine Peteranec www.peteranec.hr.  |

Pozivamo predstavnike zainteresirane javnosti da najkasnije **do 27. siječnja 2022.** godine dostave svoje komentare na Nacrt **Odluke o načinu pružanja javne usluge sakupljanja komunalnog otpada na području Općine Peteranec** putem OBRASCA za savjetovanja na e-mail: opcina-peteranec@kc.htnet.hr.

Po završetku savjetovanja, svi pristigli doprinosi bit će javno dostupni na internetskoj stranici Općine Peteranec te priloženi uz prijedlog akta o kojem će raspravljati Općinsko vijeće Općine Peteranec.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg nacrta općeg akta.